

**Қазақстан Республикасының бiлiм беру және мәдениет ұйымдарына есiмдер беру және оларды қайта атау туралы**

Қазақстан Республикасы Үкіметінің қаулысы 2001 жылғы 24 шілде N 1000

      "Қазақстан Республикасындағы кәсiпорындарды, ұйымдарды, мекемелердi, темiр жол станцияларын, әуежайларды, сондай-ақ физикалық-географиялық объектiлердi атау мен қайта атаудың және олардың атауларының транскрипциясын өзгертудiң тәртiбiн бекiту туралы" Қазақстан Республикасы Yкiметiнiң 1996 жылғы 5 наурыздағы N 281 P960281\_ қаулысына сәйкес және Ақтөбе, Алматы, Атырау, Қарағанды, Қостанай, Оңтүстiк Қазақстан, Павлодар,

Шығыс Қазақстан облыстары және Алматы, Астана қалалары әкiмдерiнiң

ұсыныстарын ескере отырып Қазақстан Республикасының Yкiметi қаулы етеді:

     1. 1-қосымшаға сәйкес бiлiм беру және мәдениет ұйымдарына есiмдер

берiлсiн.

     2. 2-қосымшаға сәйкес бiлiм ұйымдары қайта аталсын.

     3. Осы қаулы қол қойылған күнінен бастап күшiне енедi.

     Қазақстан Республикасының

          Премьер-Министрі

                                              Қазақстан Республикасы

                                                   Үкіметінің

                                              2001 жылғы 24 шілдедегі

                                                 N 1000 қаулысына

                                                     1-қосымша

            Көрнектi тарихи тұлғалардың, белгiлi мемлекет және

             қоғам қайраткерлерiнiң, жазушылардың, ұстаздардың

                 есiмдерi берiлген бiлiм беру және мәдениет

                            ұйымдарының тiзбесi

                           Ақтөбе облысы бойынша

     Мәртөк ауданындағы Мәртөк өнер мектебiне - белгiлi күйшi Қамбар

Медетовтiң есiмi;

                           Алматы облысы бойынша

     Панфилов ауданы Сарыбел ауылдық округiндегi Тұрпан орта мектебiне -

Сатай батырдың есiмi;

     Панфилов ауданы Талды ауылдық округiндегi Лесновка орта мектебiне -

халық әртiсi Дәнеш Рақышұлының есiмi;

       Панфилов ауданы Қоңырөлең ауылдық округiндегi N 35 Ынталы орта

мектебiне - халық мұғалiмi Стамшал Аманбайұлының есiмi;

     Жамбыл ауданы Ұзынағаш ауылдық округiндегi Жаңақұрылыс орта мектебiне

- Қазақстанның еңбек сiңiрген өнер қайраткерi, кинорежиссер Абдолла

Қарсақбаевтың есiмі;

     Жамбыл ауданы Дегерес ауылдық округiндегi Дегерес орта мектебiне -

ақын Оспанхан Әубәкіровтың есiмi;

     Еңбекшiқазақ ауданындағы Қаракемер орта мектебiне Құдайберген

Орымбетовтың есiмi;

                           Атырау облысы бойынша

     облыстық әмбебап ғылыми кiтапханаға - жазушы Ғабдол Слановтың есiмi;

                          Қарағанды облысы бойынша

       Қазақстан Республикасы Ішкi iстер министрлiгiнiң Қарағанды заң

институтына - әдiлет генерал-майоры, профессор Бәрiмбек Бейсеновтың есiмi;

                          Қостанай облысы бойынша

     Қостанай қаласындағы N 20 орта мектепке - халық жазушысы Мариям

Хәкiмжанованың есiмi;

     Меңдiқара ауданындағы N 3 Боровской орта мектебiне ақын Ғаббас

Жұмабаевтың есiмi;

     Амангелдi ауданы Амангелдi ауылындағы N 4 орта мектепке - халық

әртiсi Әнуәр Боранбаевтың есiмi;

     Әулиекөл ауданындағы Сұлукөл орта мектебiне - Шайсұлтан Шаяхметовтың

есiмі;

                          Павлодар облысы бойынша

     Баянауыл ауданы Ұзынбұлақ ауылдық округiндегi Ақши орталау мектебiне

- академик Жақан Ержановтың есiмi;

     Ақсу қаласы Алғабас ауылдық округiндегi Алғабас орта мектебiне -

Социалистiк Еңбек Ерi Мәжен Қабылбековтың есiмi;

     Ақсу кентiндегi N 3 орта мектепке - ғалым-философ, профессор Қатыршат

Шүлембаевтiң есiмi;

                       Шығыс Қазақстан облысы бойынша

     Тарбағатай ауданындағы N 1 Ақсуат орта мектебiне қоғам қайраткерi

Кәрiм Нұрбаевтың есімi;

     Ұлан ауданындағы Саратовка орта мектебiне - жауынгер-интернационалист

Базылбек Ахметовтың есiмі;

                            Алматы қаласы бойынша

     мемлекеттiк концерттiк-гастрольдiк "Қазақконцерт" бiрлестiгiнiң

концерттiк залына - халық әртiсi, композитор Мұқан Төлебаевтың есiмi;

     Түрксiб ауданындағы N 115 орта мектепке - Қазақстанның еңбек сiңiрген

қызметкерi Дүйсен Бабаевтiң есiмi;

                            Астана қаласы бойынша

     Сарыарқа ауданындағы N 2 орта мектепке - ақын Ғафу Қайырбековтың

есiмі;

     Алматы ауданындағы N 16 орта мектепке - ақын Төлеген Айбергеновтың

есiмі;

     Алматы ауданындағы N 33 орта мектепке - Кеңес Одағының Батыры Нүркен

Әбдiровтың есімі;

     Мемлекеттік филармонияның шекті квартетіне - Қазақстанның еңбек

сіңірген өнер қайраткері, композитор Ғазиза Жұбанованың есімі.

                                              Қазақстан Республикасы

                                                   Үкіметінің

                                              2001 жылғы 24 шілдедегі

                                                 N 1000 қаулысына

                                                     2-қосымша

           Қайта атуға жататын білiм беру ұйымдарының тiзбесi

                         Ақтөбе облысы бойынша

     Ойыл ауданы Ойыл ауылындағы Н.К.Крупская атындағы орта мектеп -

Қазақстан Республикасының еңбек сiңiрген мұғалiм Жахия Жүсiбалиев атындағы

орта мектеп;

                         Алматы облысы бойынша

     Панфилов ауданы Жаркент қаласындағы "Қазақстан ЛКЖО-ның 60-жылдығы"

атындағы орта мектеп - Еңбекшi орта мектебi;

     Еңбекшiқазақ ауданы Есiк қаласындағы Ленин атындағы N 1 орта мектеп -

Сартай батыр атындағы орта мектеп;

                   Оңтүстiк Қазақстан облысы бойынша

     Бәйдiбек ауданы Боралдай ауылдық округiндегi Октябрь орта мектебi -

Домалақ ана атындағы орта мектеп;

       Ордабасы ауданы Қарааспан ауылдық округiндегi К. Маркс атындағы орталау мектеп - жазушы Ілияс Есенберлин атындағы орталау мектеп;

      Түркiстан қаласы Шорнақ ауылдық округiндегi Фрунзе атындағы орта

мектеп - ғалым-лингвист, профессор Тұрсынхан Айтжанов атындағы орта мектеп;

     Сайрам ауданы Қызылқыстау ауылдық округiндегi Коммунизм орталау

мектебi - Қарасай батыр атындағы орталау мектеп;

     Сайрам ауданы Қарасу ауылдық округіндегi Чапаев атындағы орта мектеп

- Ақбай орта мектебi;

     Сайрам ауданы Қарасу ауылдық округiндегi "Молодая гвардия" атындағы

орта мектеп - Сырым Датұлы атындағы орта мектеп;

     Сайрам ауданы Манкент ауылдық округiндегi Фаткуллаев атындағы орталау

мектеп - мемлекет қайраткерi Шараф Рашидов атындағы орталау мектеп;

     Сайрам ауданы Қызылқыстақ ауылдық округiндегi "Ленинизм" атындағы

N 63 өзбек орта мектебi - Қаныш Сәтбаев атындағы орта мектеп;

                          Павлодар облысы бойынша

     Павлодар ауданы Романовка ауылындағы Романовка орта мектебi - Маралды

орта мектебi;

     Ақсу қаласындағы Путь Ильича орта мектебi - Еңбек орта мектебi;

     Ақсу қаласындағы Дружба орта мектебi - Достық орта мектебi;

     Ақсу қаласындағы В. Куйбышев атындағы орта мектеп - Ақжол орта

мектебi;

                        Шығыс Қазақстан облысы бойынша

     Тарбағатай ауданы Құмкөл ауылдық округiндегi М.И.Калинин атындағы

орта мектеп - Сасан би атындағы орта мектеп.

     Мамандар:

       Қасымбеков Б.А.

       Икебаева Ә.Ж.

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК